CELEX: 22014D0174
Language: bg
Date: 2014-09-25 00:00:00
Title: Решение на Съвместния комитет на ЕИП № 174/2014 от 25 септември 2014 година за изменение на приложение II (Технически регламенти, стандарти, изпитвания и сертифициране) към Споразумението за ЕИП [2015/1242]

30.7.2015   
            
            
               BG
            
            
               Официален вестник на Европейския съюз
            
            
               L 202/22
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 174/2014
   от 25 септември 2014 година
   за изменение на приложение II (Технически регламенти, стандарти, изпитвания и сертифициране) към Споразумението за ЕИП [2015/1242]
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Директиви 76/117/ЕИО (1), 79/196/ЕИО (2) и 82/130/ЕИО (3) на Съвета, които са включени в Споразумението за ЕИП, бяха отменени с Директива 94/9/ЕО на Европейския парламент и на Съвета (4), която е включена в Споразумението за ЕИП, поради което позоваванията на директиви 76/117/ЕИО, 79/196/ЕИО и 82/130/ЕИО следва да бъдат заличени от Споразумението за ЕИП.
            
         
               (2)
            
            
               Директива 94/26/ЕО на Комисията (5), която е включена в Споразумението за ЕИП, вече не е актуална, поради което следва да бъде заличена от Споразумението за ЕИП.
            
         
               (3)
            
            
               По практически причини актовете, изброени под заглавието „АКТОВЕ, КОИТО СЕ ВЗЕМАТ ПРЕДВИД ОТ ДОГОВАРЯЩИТЕ СЕ СТРАНИ“ в глава X от приложение II, се преномерират.
            
         
               (4)
            
            
               Поради това приложение II към Споразумението за ЕИП следва да бъде изменено по съответния начин,
            
         ПРИЕ НАСТОЯЩОТО РЕШЕНИЕ:
   Член 1
   Глава X от приложение II към Споразумението за ЕИП се изменя, както следва:
   
               1.
            
            
               Текстът на точки 2 (Директива 76/117/ЕИО на Съвета), 3 (Директива 79/196/ЕИО на Съвета), 4 (Директива 82/130/ЕИО на Съвета) и 7б (Директива 94/26/ЕО на Комисията) се заличава.
            
         
               2.
            
            
               Под заглавието „АКТОВЕ, КОИТО СЕ ВЗЕМАТ ПРЕДВИД ОТ ДОГОВАРЯЩИТЕ СЕ СТРАНИ“ точки от 8 (заличена) до 25 (заличена) се преномерират на точки от 1 до 18.
            
         Член 2
   Настоящото решение влиза в сила на 26 септември 2014 г., при условие че са внесени всички нотификации, предвидени в член 103, параграф 1 от Споразумението за ЕИП (6).
   Член 3
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 25 септември 2014 година.
      
         
            За Съвместния комитет на ЕИП
         
         
            Председател
         
         Kurt JÄGER
      
   
   
      (1)  ОВ L 24, 30.1.1976 г., стр. 45.
   
      (2)  ОВ L 43, 20.2.1979 г., стр. 20.
   
      (3)  ОВ L 59, 2.3.1982 г., стр. 10.
   
      (4)  ОВ L 100, 19.4.1994 г., стр. 1.
   
      (5)  ОВ L 157, 24.6.1994 г., стр. 33.
   
      (6)  Без отбелязани конституционни изисквания.